ai4bharat/Pralekha huggingface dataset:
وزارت دفاع
بھارتی فوج اور ڈیفنس اکاؤنٹس کے محکمے کے درمیان چوتھی تال میل کانفرنس نئی دلّی میں منعقد کی گئی
اَگنی ویروں کے لئے تنخواہ اور الاؤنس کے نظام کو وقت پر نافذ کرنے سے متعلق تبادلۂ خیال کیا گیا
بھارتی فوج اور ڈیفنس اکاؤنٹس کے محکمے  کے درمیان چوتھی تال میل کانفرنس 28 جون ، 2022 ء کو نئی دلّی میں منعقد ہوئی۔ دن بھر جاری رہنے والی کانفرنس کی مشترکہ صدارت وائس چیف آف آرمی اسٹاف  لیفٹیننٹ جنرل بی ایس راجو اور کنٹرولر جنرل آف ڈیفنس اکاؤنٹس  جناب رجنیش کمار نے کی اور اس میں بھارتی فوج اور ڈی اے ڈی اے کے سینئر عہدیداروں نے بھی شرکت کی۔
کانفرنس کے بنیادی ایجنڈے میں اگنی پتھ اسکیم پر غور و خوض اور اگنی ویروں کے لئے تنخواہ اور الاؤنس کے نظام کو بروقت نافذ کرنے کا شیڈول شامل تھا۔ ایجنڈے کے دیگر امور میں بھارتی فوج کے جونیئر کمیشنڈ افسران/دیگر رینکوں کو بہتر خدمات کی فراہمی کے لئے پے اینڈ اکاؤنٹس آفس  کے کام کاج کو بہتر بنانا شامل تھا ۔ دونوں اطراف کے سینئر افسران کی مشاورت سے مستقبل کے لئے ٹھوس ایکشن پلان مرتب کیا گیا۔
سی جی ڈی اے نے مسلح افواج کے لئے خدمات کی فراہمی کو بہتر بنانے کی خاطر ٹیکنالوجی کی قوت کو استعمال کرنے اور بل پراسیسنگ اور ادائیگیوں کے نظام کو بنیادی طور پر تبدیل کرنے کے لئے جدید کاروباری عمل کو دوبارہ مرتب کرنے کےمحکمہ کے ویژن کو پیش کیا۔ انہوں نے ڈی اے ڈی کے مختلف اقدامات جیسے درپن  اور آنے والے مرکزی تنخواہ نظام جیسے اقدامات کو اجاگر کیا ۔ انہوں نے مقاصد کے کامیاب حصول کے لئے فوج کی طرف سے ضروری تعاون پر بھی روشنی ڈالی۔
وی سی او اے ایس نے ڈی اے ڈی کے ذریعے نافذ کئے جانے والے مختلف اقدامات کی ستائش کی ۔ انہوں نے بھارتی فوج اور ڈی اے ڈی کے سینئر افسران پر زور دیا کہ وہ اندرونی آڈٹ اور ادائیگی کے مختلف مسائل کو حل کرنے کے لئے قریبی تعاون سے کام کریں۔ انہوں نے امدادی فیصلہ سازی اور دفاعی بجٹ کے بہتر انتظام میں مدد کے لئے یونٹس اور فارمیشنوں کے لئے لاگت اور اخراجات کے پروفائل کی نشاندہی کرنے کی ضرورت پر بات کی۔ انہوں نے اہم مالیاتی فیصلے لینے اور اکاؤنٹنگ اور آڈٹ کی کارروائیوں کے ذریعے مالی ڈسپلن کو یقینی بنانے کے لئے انڈین ڈیفنس اکاؤنٹس سروس کے افسران کی رہنمائی اور ان کے اہم رول کو تسلیم کیا ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 7032
(Visitor Counter : 97
ارضیاتی سائنس کی وزارت
پندرہ سے سترہ اپریل کے درمیان شمال مغربی ہندوستان میں زبردست گھن گرج کےساتھ بارش
موسمی حالات کا تجزیہ :
نئیدہلی15 اپریل ۔ سیٹلائٹ سے موصولہ معلومات اور موسمی حالات کے مشاہدہ کا تجزیہ بتاتا ہے کہ مضبوط مغربی ہوا کا دباؤ بہت تیزی سے قریب آرہا ہے اور 15سے 17 اپریل کے درمیان دلی این سی آر سمیت پورے شمال مغربی علاقے پر مضرت رساں اثرات مرتب کرے گا۔ اس موسم کی شدت 16 اپریل پر سب سے زیادہ ہوگی۔بحرعرب اور خلیج بنگال سے نمی لے کر آنے والا مغربی دباؤ وسطی ہندوستان اور پڑوسی علاقوں پر اثر انداز ہوگا۔
15- 17 اپریل کے لئے موسمی پیش گوئی :
- 16 اور 17 اپریل کو جموںوکشمیر ، ہماچل پردیش اور اتراکھنڈ کے بیشتر علاقوں میں بارش ہوگی۔
- پنجاب ، ہریانہ ،چنڈی گڑھ اور مغربی اترپردیش نیز راجستھان اور مشرقی اترپردیش کے کچھ مقامات پر ہلکی سے اوسط درجے تک کی بارش ہوگی۔
16-17 اپریل کے لئے موسم کا انتباہ :
- مغربی ہمالیائی خطے کے دوردراز کے مقامات پر زبردست بارش ۔
- پنجاب ، ہریانہ ،چنڈی گڑھ اوردلی میں مسلسل بارش ۔
- جموں وکشمیر ،ہماچل پردیش ،اتراکھنڈ ، پنجاب ، ہریانہ ،چنڈی گڑھ اور مغربی اترپردیش میں 60 سے 80 کلومیٹر فی گھنٹہ کی رفتار سے چلنے والی ہواؤں کےساتھ گھن گرج کے ساتھ بارش اور بجلی کی کڑک کےساتھ ژالہ باری ۔
دلی / مرکزی قومی خطے کے لئے موسم کی پیش گوئی :
15 اپریل کو آسمان پر بادل چھائےر ہیں گے اور گھن گرج کے ساتھ تیز رفتار ہوائیں چلنے کا امکان ہے تاہم 16-17 اپریل کو گھنے بادل چھائے رہیں گے اور گھن گرج اور بجلی کی کڑک اور 60-70 کلومیٹر فی گھنٹہ کی رفتار سے چلنے والی ہواؤں کے ساتھ ژالہ باری ہواؤں کی رفتار 80 کلومیٹر فی گھنٹہ تیز بھی ہوسکتی ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-1861
(Visitor Counter : 55
کامرس اور صنعت کی وزارتہ
کامرس کے وزیر نے ڈبلیو ٹی او میں بھارت اور ترقی پذیر دنیا کے لیے آواز اٹھائی؛
انہوں نے ماہی گیری کے شعبے کو فروغ دینے کے وزیر اعظم مودی کی خواہش پر زور دیا؛
انہوں نے بھارت کے غریب اور محنت کش ماہی گیروں کے تحفظ کے لیے کہا
نئی دہلی،15 جولائی ،2021 / کامرس اور صنعت ، صارفین کے امور اور خوراک و عوامی نظام تقسیم اور کپڑے کے صنعت کے وزیر جناب پیوش گویل نے آج ڈبلیو ٹی او کی وزارتی میٹنگ میں ترقی پذیر ملکوں کے حقوق کے لیے سختی سے آواز اٹھائی۔ یہ میٹنگ ماہی گیری پر دی جانے والی سبسڈی سے متعلق اہم مذاکرات کے بارے میں منعقد کی گئی۔ میٹنگ میں ڈبلیو ٹی او کے دیگر رکن ملکوں کے وزرا اور سفرا نیز ڈبلیو ٹی او کی ڈی جی ڈاکٹر نگوزی نے بھی شرکت کی۔
بھارت کی طرف سے ایک سخت بیان دیتے ہوئے جناب گویل نے کہا کہ بھارت معاہدے کو قطعی شکل دینے کا بے حد متمنی ہے۔ کیونکہ کئی ملکوں کی طرف سے غیر معقول سبسڈی بھی دی جا رہی ہے اور ان یہ ممالک مقررہ حد سے زیادہ ماہی گیری کر رہے ہیں جس سے بھارتی ماہی گیروں کو نقصان پہنچ رہا ہے اور ان کی روزی روٹی کو زک پہنچ رہی ہے۔ انہوں نے افسوس کا اظہار کیا کہ رکنیت معاہدے میں توازن اور شفافیت قائم کرنے میں ناکام رہے ہیں۔ وزیر موصوف نے ماہی گیری کے شعبے کو فروغ دینے اور چھوٹے ماہی گیروں کا تحفظ کرنے کی وزیراعظم مودی کی خواہش پر زور دیا۔
جناب گویل نے خبردار کیا کہ ہمیں ان غلطیوں کو نہیں دوہرانا چاہیے جو ہم میں تین دہائی پہلے ارگوے مرحلے کے دوران کی تھیں۔ جن کی وجہ سے منتخبہ ترقی یافتہ ملک ممبروں کے لیے غیرمساوی اور تجارت سے ناجائز فائدہ اٹھانے کا موقع فراہم ہوا تھا۔ خاص طور پر زرعی شعبے میں ۔
جناب گویل نے کہا کہ کسی بھی معاہدے میں یہ تسلیم کیا جانا چاہیے کہ مختلف ممالک ترقی کے مختلف مراحل میں ہیں اور ماہی گیری سے متعلق تازہ صورتحال سے ان کی تازہ اقتصادی صلاحیتوں کی عکاسی ہوتی ہے۔ معاہدے میں تازہ اور مستقبل کی ضرورتوں کے لیے انتظام کیا جانا چاہیے ۔
ڈی جی کی طرف سے ویزروں کو ایک خصوصی سوال کا جواب دیتے ہوئے انہوں نے کہا کہ محض غریب اور محنت کش ماہی گیروں کو خصوصی اور امتیاز سلوک دیا جانا نا تو موزوں ہے نہ ہی قابل قبول ہے۔
اس بات کو اجاگر کرتے ہوئے کہ ماحول کا تحفظ قرنوں سے بھارتی اقدار کا حصہ ہے ، جسے ہمارے وزیراعظم بار بار دوہراتے رہے ہیں ۔ جناب گویل نے زور دے کر کہا کہ بھارت مذاکرات کی تکمیل کے لیے پرعزم ہے ۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –6592
(Visitor Counter : 125
سماجی انصاف اور تفویض اختیارات کی وزارت
سماجی انصاف اور تفویض اختیارات کے محکمہ کے لیے ترقیاتی اور فلاحی بورڈ کی گورننگ باڈی کے نئے نامزد ارکان کی حلف برداری کی تقریب
ڈی نوٹیفائیڈ، خانہ بدوش اور نیم خانہ بدوش طبقات کے لئے ترقیاتی اور فلاحی بورڈ کے چیئرمین سماجی انصاف اور تفویض اختیارات کے محکمے کے سیکریٹری نے ڈی نوٹیفائڈ، خانہ بدوش اور نیم خانہ بدوش طبقوں کے 9 نامزد ارکان کو حلف دلایا۔ سماجی انصاف اور تفویض اختیارات کی وزارت نے 21 فروری 2019 میں ڈی نوٹیفائیڈ، خانہ بدوش اور نیم خانہ بدوش طبقات  کے لیے ترقیاتی فلاحی بورڈ تشکیل دیا ہے۔
نئی تقرریوں میں سے ایک جناب بھرت بھائی بابو بھائی پٹانی کئی دہائیوں سے ریاست گجرات میں ڈی این ٹی  طبقات کے ساتھ کام کر رہے ہیں۔ دوسرے مقرر جناب پراوین شیواجی راؤ گُھُگے، ماضی میں بچوں کے حقوق کے مہاراشٹر اسٹیٹ کمیشن کے چیئرپرسن رہے ہیں۔
بورڈ کی گورننگ باڈی نے ’’ڈی این ٹیز کی اقتصادی تفویض اختیار کے لئے اسکیم ‘‘ کے نفاذ کی حکمت عملیوں سمیت اس سیکٹر کے مختلف امور پر تبادلہ خیال کیا جو کہ رواں مالی سال کےلیے 40.00 کروڑ روپے کے بجٹ کے تخمینے کے ساتھ ان طبقات کے لئےمکانات، ذریعہ معاش پیدا کرنے، تعلیمی طور پر بااختیار بنانے اور صحت انشورنس کےلئے ایک مرکزی سیکٹر کی اسکیم ہے۔ اس بحث کا زور ریاستوں/ مرکز کے زیر انتظام علاقوں کے ساتھ ساتھ دیگر مرکزی حکومت کی وزارتوں/ محکموں کی شرکت کو ایک کنورژن موڈ میں یقینی بنانا تھا تاکہ ڈی این ٹی طبقات کی ضروریات کو پورا کیا جا سکے۔
۔۔۔۔۔۔۔۔۔۔۔
ش ح۔ح ا۔ن ا۔
U-9389
(Visitor Counter : 44
نیتی آیوگ
وضاحت
نئیدہلی 04مارچ 2020۔پچھلے کچھ دنوں سے نیتی آیوگ کی ویژن دستاویز کے حوالے سے مختلف افراداور تنظیموںکی طرف سے وزیر اعظم اور دیگر حکام کو اس طرح کے ای - میل بھیجے جارہے ہیں ،جس میں سرکاری نظام تقسیم پی ڈی ایس کے تحت مویشیوں سے متعلق معاملات کو شامل کرنے کی نیتی آیوگ کی مبینہ تجویز کے بارے میں تشویشوں کا اظہار کیا جارہا ہے ۔
اس بات کی وضاحت کی جاتی ہے کہ نیتی آیوگ نے کبھی بھی پی ڈی ایس کے تحت انڈے ، گوشت ، مچھلی یا کسی بھی دوسرے مویشی سے متعلق معاملات کی کوئی تجویز پیش نہیں کی اور نہ انہیں شامل کئے جانے پر یا کسی دوسرے تغذیہ سے متعلق پالیسی پروگرام پر تبادلہ خیال کیا۔ نیتی آیوگ تمام متعلقہ لوگوں کو یہ یقین دلاتا ہے کہ وہ ایسی کوئی بھی تجویز یا سفارش پیش کرنا نہیں چاہتا ،جس سے سماج کے کسی طبقے کے جذبات مجروح ہوں۔
۰۰۰۰۰۰
م ن ۔ج۔رم
U-1026
(Visitor Counter : 82
کامرس اور صنعت کی وزارتہ
غیر ملکی تجارت کے ڈائرکٹوریٹ جنرل  نے پیشگی آتھورائزیشن اسکیم کے تحت مزید معاملات شامل کرنے کی غرض سے برآمدات ذمہ داری کی توسیع کے لیے کمپوزیشن فیس عائد کرنے کے عمل کو مزید سہل بنایا
غیر ملکی تجارت کے ڈائرکٹوریٹ جنرل  نے کمپوزیشن فیس عائد کرنے سے متعلق تمام پی آر سی  کے فیصلوں کو نافذ کرنے کے لیے ترمیم شدہ قواعد کو نوٹیفائی کیا ہے۔ ڈی جی ایف ٹی این معاملات میں تخفیف شدہ کمپوزیشن فیس کا فائدہ دے رہا ہے جہاں اس نے ای او پی  میں توسیع کی اجازت دی ہے اور / یا پہلے کی گئیں برآمدات کو ضابطہ بند کیا ہے۔ اسے ہینڈ بک آف پروسیجرس  کے پیرا 4.42 میں ترمیم کرکے 28 فروری 2023 کو پبلک نوٹس نمبر 59/2015-20 کے تحت نوٹیفائی کیا گیا۔
کمپوزیشن فیس کیلکولیشنز کو منطقی بنانے کا عمل، طریقہ کار کو آسان اور قابل فہم بنانے کی کوشش کرکے آٹومیشن اور خدمات کی تیز رفتار فراہمی میں مدد کرتا ہے۔نظرثانی شدہ کمپوزیشن فیس ماڈل، جو ’سی آئی ایف ویلیو آف آتھورائزیشن‘ کی مختلف سطحوں کے لیے ایک مخصوص شرح پر مبنی ہے، حساب کتاب کے لیے کم پیچیدہ اور آسان ہے۔ یہ کم سے کم انسانی مداخلت کے ساتھ تعمیل کے عمل کو ہموار کرنے میں مدد کرے گا، تضادات اور الجھنوں کے خطرے کو کم کرے گا۔
ضابطے کو خودکار بنانے کے نتیجے میں دستی حساب کتاب اور کاغذی کاروائی کی ضرورت کو کم کرکے تیز رفتار خدمات کی فراہمی ہوگی۔اس پہل قدمی کا مقصد تمام پی آر سی فیصلوں کو نافذ کرنے کے لیے ایک یکساں اور شفاف نظام کو مربوط کرنا ہے، جس میں برآمدات ذمہ داری مدت  بڑھانے میں کمپوزیشن فیس سے متعلق گذشتہ فیصلے اور / یا پیشگی آتھورائزیشن اسکیم کے تحت کی گئیں برآمدات کی ضابطہ بندی شامل ہے۔ کاروبار کرنا سہل بنانا اور لین دین کی لاگت کم کرنا مقصود ہے۔
حساب کتاب کو سہل بنانے اور برآمدکاروں کے لیے ضوابط کو نسبتاً آسان بنانے کے ذریعہ ’’کاروبار کو سہل بنانے‘‘ کے مشن میں بھی تعاون حاصل ہوتا ہے۔
ڈی جی ایف ٹی کمپوزیشن فیس کیلکولیشن کو برآمدکاروں کے لیے سہل اور سمجھنے میں آسان بناکر اس ہدف کی سمت میں کام کر رہا ہے۔ یہ پہل قدمی عوامی نوٹس نمبر 52 مؤرخہ 18.01.2023 ے ساتھ شروع ہوئی اور آج جاری کیے گئے اس پی این کے ساتھ جاری ہے۔ ان پہل قدمیوں کے نتیجہ میں آخرکار تجارتی سہولت مضبوط ہوگی کاروبار کرنے میں آسانی ہوگی۔
کیمیکلز اور فرٹیلائزر کی وزارت
ٓر سی ایف نے ملک کی زرعی اور صنعتی ترقی میں بڑا تعاون دیا ہے
رواں مالی برس میں 27 جولائی 2020 تک آر سی ایف کی صنعتی پیداواروں کی مجموعی فروخت 200 کروڑ روپئے کے نشانے کوپار کرگئی ہے
کیمیکلز اور کھادوں کی وزارت کے تحت سرکاری سیکٹر کی کمپنی، راشٹریہ کیمیکلز اینڈ فرٹیلائزرس لمیٹیڈ  کووڈ-19 کے چیلنج سے بھرپور حالات کے باوجود اپنے کام کاج میں کامیاب رہی ہےاور رواں مالی برس میں 27 جولائی 2020 تک اس نے صنعتی پیداواروں کی فروخت میں 200 کروڑ روپئے کانشانہ پار کرلیا ہے۔
کمپنی کے ذریعے جاری کردہ بیان کے مطابق 100 کروڑ روپئے کی فروخت 67 دنوں میں حاصل کی گئی جب کہ اگلے 100 کروڑ روپئے کی فروخت میں صرف 51 دن لگے۔
آر سی ایف کے صنعتی پیداواروں کے محکمے  میں کُل 23 پیداوار ہیں جن کا دیگر صنعتوں جیسے فارماسیوٹیکلس، جراثیم کش مادے، کانکنی ، بیکری مصنوعات، فائبر، چمڑا وغیرہ میں کچے مال کے طور پر استعمال کیا جاتا ہے۔ اس چیلنج بھرے وقت کے دوران ملک کی زرعی اور صنعتی ترقی کوآگے بڑھانے کیلئے آر سی ایف ایک مضبوط محرک قوت بنی ہوئی ہے۔
کمپنی نے ‘‘غذائی تحفظ’’ کو یقینی بنانے کی سمت میں بڑا تعاون دیا ہے اور کسانوں کو کھادوں کی بلاروکاوٹ سپلائی یقینی بنانے کیلئے کوشش کی ہے۔ کووڈ وبا کے سبب بالخصوص سپلائی چین لاجسٹکس جیسی کئی روکاوٹوں کے باوجود آر سی ایف 21-2020 کی پہلی سہ ماہی میں 5.9 لاکھ میٹرک ٹن سے زیادہ کھادوں کی پیداوار کرنے میں کامیاب رہی ہے اور جولائی 2020 میں 2.3 لاکھ میٹرک ٹن سے زیادہ کھادوں کی پیداوار کی جاچکی ہے۔ ملک میں کھادوں کی قلت کو دور کرنے کیلئے آر سی ایف نے مختلف گریڈوں کے 2 لاکھ میٹرک ٹن سے زیادہ کھادوں کو درآمد کیا ہے۔ اسٹیٹ ٹریڈنگ انٹرپرائز کے طور پر کمپنی نے کھادوں کےمحکمے کیلئے 13 لاکھ میٹرک ٹن یوریا درآمد کیا ہے۔
سماجی اعتبار سے ذمہ دار کارپوریٹ کے طور پر کمپنی نے کووڈ-19 وبا سے مقابلہ کرنے کی سمت میں کئی طریقوں سے تعاون دیا ہے۔ آر سی ایف ملازمین نے پی ایم کیئر فنڈ اور وزیراعلیٰ ریلیف فنڈ میں پورے دل سے تعاون دیا ہے۔ کمپنی نے اپنےہاسٹل احاطے کو ایک کووڈ کیئر مرکز کے طور پر دستیاب کرایا ہے۔ کمپنی نے دیگر امدادی سرگرمیوں کے ساتھ علی باغ میں کلکٹر کے دفتر کو ایک ایمبولینس بھی فراہم کیا ہے۔
اس مدت کے دوران آر سی ایف نے حکام کے ذریعے جاری کئےگئے سبھی رہنما خطوط کا دھیان رکھا ہے۔ کمپنی نے اپنے سبھی ملازمین کے تعاون اور کھادوں کے محکمے، حکومت ہند کے تعاون اور رہنمائی کے ساتھ کھادوں اور صنعتی پیداواروں کی بلاروکاوٹ پیداوار کرنے کو یقینی بنایا ہے۔
-----------------------
م ن۔م ع۔ ع ن
U NO: 4244
(Visitor Counter : 141
وزارت دفاع
دفاعی نامہ نگاروں کے 2019 کے نصاب کے بحری مرحلے کی ممبئی میں تکمیل
نئی دہلی 02 ستمبر ۔دفاعی نامہ نگاروں کے نصاب  کے 2019 کے بحریہ اور ساحلی محافظ کا مرحلہ ممبئی میں 31 اگست 2019 کو تکمیل کو پہنچا ۔اس نصاب کی تکمیل ممبئی کے مغربی بحری کمان میں ہوئی ، جس میں ممبئی کے بحری جنگی سازوسامان کے مرکز نے تعاون دیا ۔اس نصاب کا مقصد صحافیو ں کو بحری کاروائیوں اور ان کی اہمیت کے بارے میں بھرپور جانکاری فراہم کرنا ہے اور طویل مدت میں ایسے صحافیوں کا ایک گروپ تشکیل دینا ہے جو مسلح افواج کی مفاہمت کے حامل ہوں ۔
بحریہ اور ساحلی محافظ کے مرحلے والے ایک ہفتہ کے دوران جو 26 اگست کو شروع ہوا تھا، پہلے تین دنوں میں ڈی سی سی شرکا کو تنظیم بحریہ ،ساحلی گارڈ اور بحریہ کے اقدار کے نظام کے رول اور ذمہ داری سے آگاہ کیا گیا۔ ان لوگوں نے ممبئی میں بحریہ کی بندرگاہ کا دورہ کیا اور انہیں بندرگاہ کے اطراف وراثتی چہل قدمی کے لئے بھی لے جایا گیا۔ ان لوگو ں نے سرحدی آبدوزوںاور بھارتی بحریہ کے جنگی جہازوں نیز ساحلی گارڈ کا بھی دورہ کیا ۔
اس نصاب کی خصوصیات ، ان کے اپنے الفاظ میں بحریہ کے آئی این ایس برہمپتر کی سرحد پر ایک دن کا سمندر کا دورہ تھا۔ کچھ شرکا کو بحری سرگرمیوں میں شرکت کا بھی موقع ملا جو سمندر میں جاری تھیں ۔
۰۰۰۰۰۰۰۰۰۰۰۰۰۰۰۰۰۰۰۰۰
U-3985
(Visitor Counter : 50
عملے، عوامی شکایات اور پنشن کی وزارت
عملہ اور تربیت کے محکمے نے حاملہ خواتین عہدیداران اور اسٹاف کے اراکین کو دفتر آنے سے چھوٹ دی
دویانگوں کو بھی دفتر آنے سے متعلق اسی طرح کی چھوٹ دی گئی
محنت اور تربیت کے محکمے  نے حاملہ خواتین عہدیداران اور اسٹاف کے اراکین کو دفتر آنے سے چھوٹ دے دی ہے۔ شمال مشرقی ریاستوں کی ترقی  کے مرکزی وزیر مملکت  نیز وزیراعظم کے دفتر ، عملہ ، عوامی شکایات، پنشن ، جوہری توانائی اور خلا کے وزیر مملکت ڈاکٹر جتیندر سنگھ نے آج یہاں اس بات کاانکشاف کیا ۔ انہوں نے کہا کہ اس سلسلے میں ایک سرکلر جاری کردیا گیا ہے اور امید ہے کہ مختلف وزارتوں /محکموں کے ساتھ ساتھ ریاستی /مرکز کے زیر انتظام علاقوں کی حکومتوں کے ذریعے اس پر عمل کیا جائیگا۔
ڈاکٹر جتیندر سنگھ نے کہا کہ وہ حاملہ خواتین ملازمین جو کہ پہلے سے زچگی کی چھٹی پر نہیں ہیں انہیں بھی دفتر آنے سے چھوٹ دی جائے گی۔ معذور افراد کو بھی دفترآنے سے اسی طرح کی چھوٹ دی جائے گی۔
عملہ اور تربیت کے محکمے کے ذریعے جاری کردہ تازہ ترین سرکلر میں کہا گیا ہے کہ ایسے سرکاری ملازمین جن کا علاج بیماری کے سبب لاک ڈاؤن کے پہلے سے ہی چل رہا تھا ،جہاں تک ممکن ہوسکے گا انہیں بھی سی جی ایچ ایس / سی ایس  ضوابط جو بھی قابل اطلاق ہو اس کے مطابق علاج کررہے ڈاکٹر کی پرچی پیش کرنے پر چھوٹ دی جائے گی۔
اہم بات یہ ہے کہ افسران اور عملہ کے آنے اور جانے کیلئے الگ الگ وقت پر سختی سے عمل کیا جائیگا۔ غیرضروری بھیڑ بھاڑ سے بچنے کیلئے سبھی محکمے کے سربراہان کو مشورہ دیا گیا ہے کہ وہ وقت کے تین سیٹ بنالیں۔ یہ بالترتیب صبح 9 بجے سے شام 5 بجے تک، صبح ساڑھے 9 بجے سے شام 6 بجے تک اور صبح 10 بجے سے شام ساڑھے 6 بجے تک ہوں گے۔
حالانکہ ڈپٹی سکریٹر ی کی سطح سے اوپر کے افسران سے امید کی جاتی ہےکہ وہ سبھی کام کے دنو ں میں دفتر میں موجود رہیں گے۔ ڈپٹی سکریٹری کی سطح سے نیچے کے افسران اور ملازمین ہر متبادل دن میں 50فیصد موجودگی کےساتھ دفترآئیں گے اور دفتر میں حاضر نہیں ہونے والوں کو گھر سے کام کرناچاہئے او ر وہ ٹیلی فون اور الیکٹرانک طریقہ کار سے دستیاب رہیں۔
ڈاکٹر جتیندر سنگھ نے عملے کی وزارت میں ملازمین کی تعریف کی کہ انہوں نے لاک ڈاؤن کی پوری مدت کے دوران پوری دلجمعی اور لگن کے ساتھ کام کرناجاری رکھا۔ انہوں نے کہا کہ حقیقت میں اسٹاف کےکچھ اراکین چھٹیوں کے دنوں میں بھی گھر سے کام کررہے تھے جو عام طور پر دفاتر کے بند ہونے پر نہیں ہوتا ہے۔
ڈاکٹر جتیندر سنگھ نے کہا کہ اس بات کو یقینی بنانے کیلئے کہ دفتروں میں کام کاج چلتا رہے ، اس کے ساتھ ہی افسران کی فلاح وبہبود اور ان کے تحفظ سے کوئی سمجھوتہ نہ کیاجائے۔
-----------------------
م ن۔م ع۔ ع ن
U NO: 2692
(Visitor Counter : 130
اسٹیل کی وزارت
اسٹیل کے وزیر اور یوگا کے شائقین نےمہابودھی ٹیمپل، بودھ گیا میں یوگا کا بین الاقوامی دن منایا
ملک بھر میں 75 آئیکونک مقامات پر آزادی کا امرت مہوتسو سال منایا جارہا ہے
یوگا زندگی کو صحت مند اور خوشگوار بنانے میں مدد کرتا ہے: جناب رام چندر پرساد سنگھ
عزت مآب وزیر اعظم جناب نریندر مودی کی قیادت میں ملک بھر میں 75 آئیکونک مقامات پر آزادی کا امرت مہوتسو سال کے موقع پر یوگا کا بین الاقوامی دن  2022 منایا جارہا ہے جس کی تھیم ’’ انسانیت کے لئے یوگا‘ ہے۔ اسٹیل کے مرکزی وزیر جناب رام چندر پرساد سنگھ نے بہار کے بودھ گیا میں مہابودھی ٹیمپل میں ایک ہزار سے زیادہ یوگا شائقین کے ساتھ کامن یوگا پروٹوکول  کی مشق کرکے یوگا کا بین الاقوامی دن کا جشن منایا۔
بودھ گیا میں تقریب سے خطاب کرتے ہوئے وزیر موصوف نے سبھی کی زندگی میں دماغ، جسم اور روح کے لیے یوگا کے فوائد پر روشنی ڈالی۔ جناب رام چندر پرساد سنگھ نے کہا کہ ملک وزیر اعظم کا شکر گزار ہے کہ انہوں نے اس قدیم بھارتی عمل کو یوگا کے بین الاقوامی دن کے ذریعے بین الاقوامی سطح پر تسلیم شدہ جشن بنایا۔ اسٹیل کے وزیر نے یہ بھی کہا کہ یوگا کے اس بین الاقوامی دن کے موقع پر بہت سی نئی شروعاتیں کی گئی ہیں جو وزیر اعظم کی متحرک قیادت میں کی گئی ہیں اور جو کئی دہائیوں تک بھارت کی تعریف بیان کرتی رہیں گی۔
آرٹ آف لیونگ، بہار چیپٹر یوگا سے متعلق وہ معاون ادارہ ہے جس نے تقریب کے لئے سہولت فراہم کرائی اور ان کے تربیت کار کی نگرانی میں کامن یوگا پروٹوکول کو انجام دیا گیا۔
۔۔۔۔۔۔۔۔۔۔۔
ش ح۔ا گ۔ ن ا۔
U- 6722
(Visitor Counter : 81
وزیراعظم کا دفتر
وزیراعظم نے دیوالی کے موقع پر صدرجمہوریہ ، نائب صدر جمہوریہ ، جناب راج ناتھ کووند اور جناب وینکیا نائیڈو سے ملاقات کی
وزیراعظم جناب نریندر مودی نے صدرجمہوریہ محترمہ دروپدی مرمو ، نائب صدرجمہوریہ جناب جگدیپ دھنکڑ، جناب رام ناتھ کووند اور جناب وینکیا نائیڈو سے ملاقات کرکے انہیں دیوالی کی مبارکباد دی۔
سلسلہ وار ٹویٹس میں وزیراعظم نے کہا :
وزارتِ تعلیم
پیٹنٹ بیداری کے لئے کپیلا
نئی دہلی 04 فروری 2021:حکومت نے 15 اکتوبر 2020 کو دانشورانہ املاک خواندگی اور آگاہی مہم  کے لئے کلام پروگرام کے نام سے ایک مہم شروع کی ہے۔ یہ مہم دانشورانہ املاک خواندگی اور پیٹنٹ شعور پیدا کرنے کے لئے ہے۔ اس اسکیم کے مقاصد میں اعلیٰ تعلیمی اداروں میں دانشورانہ املاک کے حقوق کے بارے میں شعور پیدا کرنا، اعلیٰ تعلیمی اداروں کے اساتذہ اور طلباء کی طرف سے ہونے والی ایجادات کو ذہنی جائیداد کے تحفظ کے قابل بنانا، دانشورانہ املاک کے حقوق سے متعلق کریڈٹ کورس کو فروغ دینا ، فیکلٹی اور اعلی تعلیمی اداروں کے طلباء کیلئے دانشورانہ املاک کے حقوق سے متعلق تربیتی پروگرام اور متحرک دانشورانہ املاک فائلنگ سسٹم کی حساسیت اور نشوونما شامل ہیں۔
ابھی تک ، کپیلا کے لئے کل 46،556 صارفین رجسٹرڈ ہوچکے ہیں۔
یہ معلومات مرکزی وزارت تعلیم کے وزیر جناب رمیش پوکھریال ‘نشنک’ نے آج راجیہ سبھا میں ایک تحریری جواب میں فراہم کیں۔
وزارت دفاع
دفاعی شعبہ کو دیسی بنانے کا عمل
حکومت نے ملک کے اندر دفاعی آلات کے دیسی ڈیزائن، تیاری اور پیداوار کی حوصلہ افزائی کرنے کے لیے گزشتہ چند برسوں میں ’میک ان انڈیا‘ کے تحت پالیسی سے متعلق کئی قدم اٹھائے ہیں اور اصلاحات کا عمل شروع کیا ہے، تاکہ دفاعی آلات کی درآمد کو کم کیا جا سکے۔ ان اقدام میں شامل ہیں ترجیح کی بنیاد پر، دفاعی تحویل کے طریقہ کار -2020 کے تحت گھریلو ذرائع سے بڑے سامانوں کی خریداری؛ صنعت کی قیادت میں ڈیزائن اور تیاری کے لیے 18 بڑے دفاعی پلیٹ فارموں کا اعلان؛ دفاعی پبلک سیکٹر انڈرٹیکنگز  کی بالترتیب خدمات کی کل 209 اشیاء کی دو ’مثبت دیسی فہرستیں‘ اور 2851 اشیاء کی دو ’مثبت دیسی فہرست‘ اور 107 لائن قابل تبدیلی اکائیاں ، جن کے لیے ان کی متعینہ ٹائم لائن کے بعد درآمد پر پابندی ہوگی؛ طویل درستگی کی مدت کے ساتھ صنعتی لائسنس کی فراہمی کے عمل کو آسان بنانا؛ غیر ملکی براہ راست سرمایہ کاری  پالیسی کو لبرل بنا کر خودکار راستے سے 74 فیصد ایف ڈی آئی کی اجازت دینا؛ بنانے کے طریقہ کار کو آسان بنانا؛ دفاعی مہارت کی اختراعات  اسکیم کی شروعات، جس میں اسٹارٹ اپس اور بہت چھوٹی، چھوٹی اور اوسط درجے کی صنعتوں  کو شامل کیا جائے گا؛ عوامی خریداری  کے حکم نامہ 2017 کا نفاذ؛ ایم ایس ایم ای سمیت ہندوستانی صنعت کے ذریعے دیسی بنانے کے عمل میں مدد کرنے کے لیے ’سریجن‘ نام سے دیسی پورٹل کی شروعات؛ اعلیٰ نتائج کی تفویض کے ذریعے دفاعی پیداوار کے لیے آف سیٹ پالیسی میں اصلاح، جس کے تحت سرمایہ کاری کو متوجہ کرنے اور ٹیکنالوجی کی منتقلی پر زور دیا جائے گا؛ اور دو دفاعی صنعتی گلیارے کا قیام، ایک اتر پردیش میں اور ایک تمل ناڈو میں۔
وزارت دفاع نے صنعت کے ذریعے دیسی بنانے کے عمل کو فروغ دینے کے لیے ایک ’سریجن‘ پورٹل بھی شروع کیا ہے۔ ابھی تک، 19509 دفاعی ساز و سامان، جنہیں پہلے درآمد کیا جاتا تھا، کو دیسی بنانے والے اس پورٹل پر اپ لوڈ کیا جا چکا ہے۔ ان میں سے، ہندوستانی صنعت نے اب تک 4006 سازو سامان کو ملک کے اندر ہی بنانے میں دلچسپی دکھائی ہے۔
حکومت کی کوششوں سے، غیر ملکی ذرائع سے دفاعی خریداری پر ہونے والے اخراجات میں کمی آئی ہے اور یہ 46 فیصد سے گھٹ کر 36 فیصد ہو گئی ہے، اس طرح گزشتہ تین سالوں کے دوران، یعنی 19-2018 سے 21-2020 تک، درآمد کا بوجھ کم ہوا ہے۔ مزید برآں، سرکاری اور پرائیویٹ سیکٹر کی دفاعی کمپنیوں کی پیداوار کی قدر، گزشتہ تین سالوں کے دوران، یعنی 20-2019 سے 21-2020 تک ، 79071 کروڑ روپے سے بڑھ کر 84643 کروڑ روپے ہو گئی ہے۔
یہ معلومات رکشا راجیہ منتری جناب اجے بھٹ نے یکم اپریل، 2022 کو لوک سبھا میں جناب اروند گنپت ساونت اور جناب کرپال بالاجی تمانے کے سوال کے تحریری جواب میں فراہم کیں۔
وزیراعظم کا دفتر
وزیراعظم نریندر مودی نے کیرالہ میں سیلاب کی صورتحال پر ریاستی وزیراعلیٰ سے بات کی
نئیدہلی،14اگست۔وزیراعظم جناب نریندر مودی نے کیرالہ میں سیلاب کی صورتحال کے بارے میں ریاست کے وزیر اعلیٰ جناب پنارائی وجین سے ٹیلی فون پر بات کی ۔
وزیر اعظم نے کہا کہ انہوں نے آج صبح جناب وجین سے دو بار بات چیت کی اور ریاست کی سیلاب کی صورتحال پرتبادلہ خیال کیا۔انہوں نے کہا کہ انہوں نے وزارت دفاع سے کہا ہے کہ وہ پوری ریاست میں راحت اور بچاؤ کارروائیوں کو مزید تیز کریں ۔انہوں نے کیرالہ کے عوام کی حفاظت اورسلامتی کے لئے دعا کی ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ح ا ۔رم
U-4300
(Visitor Counter : 38
بہت چھوٹی، چھوٹی اور درمیانی صنعتوں کی وزارت
کے وی آئی سی پہل - چیئر مین نے کرناٹک کے مالا ولّی ضلع میں شہد کی مکھیوں کے 300 باکس تقسیم کئے
وزیراعظم کے ‘آتم نر بھر بھارت’ کے خواب کو پورا کرنے کے لئے، کھادی اور گرام اُدیوگ کمیشن کے چیئر مین جناب منوج کمار ، 18 سے 21 جنوری 2023 تک کرناٹک کے ایک چار روزہ دورے پر ہیں۔ اس خطے کے اپنے پہلے کے دورے کے دوران انہوں نے، پہلے دن ،کے وی آئی سی کے ذریعہ نافذ کر دہ ہنی مشن پروگرام کے تحت ، شہد کی مکھیوں کے 300 باکس تقسیم کئے، جس میں آلات اور مکھیوں کی کالونیز شامل ہیں۔ انہوں گرام ادیوگ وکاس یوجنا کے تحت، مٹی کے برتن سازی کے کام میں مصروف افراد کی مہارت کی اپ گریڈیشن کے لئے ،الیکٹرک پورٹل کے وہیل تربیتی پروگرام کا افتتاح بھی کیا ، جس میں ملا ولّی میں تقریبا 400 آموز کار شرکت کر رہے ہیں۔
اس موقع پر شرکاء سے خطاب کرتے ہوئے جناب منوج کمار نے کہا کہ کے وی آئی سی ، نوجوانوں ، خاص طور پر گاؤوں میں خواتین، اور پہاڑی سرحدی علاقوں میں اپنی مختلف اسکیموں اور پروگراموں کے ذریعہ کے لئے روز گار کے مواقع وضع کرنے میں اہم کردار ادا کر رہا ہے، جس کا مقصد وزیراعظم جناب نریندر مودی کے ‘خود کفیل ہندوستان’ کے ویژن کو پورا کرنا ہے۔ یہ ، مکمل ذاتی وقار کے ساتھ چرخوں پر کتائی کے ذریعہ لاکھوں بنکروں میں خود انحصاری پیدا کرنے کا باعث بھی بن رہا ہے اور وہ اپنے کنبوں کی روز مرہ کی ضروریات پوری کر رہے ہیں۔
کے وی آئی سی کے چیئر مین نے اس بات کا اعادہ بھی کیا کہ کے وی آئی سی ، اپنی متنوع کاوشوں کے ذریعہ ملک میں روز گار کے اضافی مواقع وضع کرنے میں بھی حصہ رسدی کر رہا ہے۔ انہوں نے کہا کہ شہد کی مکھیوں کے باکسز، مشینیں اور بی کالونی، ان مستفدین کو فراہم کرنے سے بھی روز گار کے نئے طریقہ وضع ہوں گے، جو مکھی پالن میں تربیت یافتہ ہیں۔
انہوں نے چھوٹی اور درمیانہ درجے کی صنعتوں کو شروع کر کے اور روز گار کی تلاش کرنے کی بجائے ‘‘روز گار فراہم کرنے والے بننے کے ذریعہ ملک کے نوجوانوں کو خود کفیل بنانے کے وزیراعظم جناب نریندر مودی کے ویژن پر بھی زور دیا۔
جناب منوج کمار نے ملک میں پی ایم ای جی پی کے ذریعہ صنعتیں قائم کرنے کی تفصیلات بھی شراکت کیں۔ انہوں نے مزید کہا کہ مینو فیکچرنگ کی صنعتوں کو فروغ دینے کے ضمن میں ، مینو فیکچرنگ کے شعبے کے تحت ایک اکائی قائم کرنے کی زیادہ سے زیادہ لاگت کو بھی ، حکومت ہند نے 25 لاکھ روپے سے بڑھا کر 50 لاکھ روپے کر دیا ہے، اس سے پی ایم ای جی پی اسکیم کے تحت نئی صنعتیں قائم کرنے کی حوصلہ افزائی ہوگی۔
چیئر مین نے کہا کہ یہ بات اہم ہے کہ ملا ولّی جیسے علاقوں اور ملک کے دیگر حصوں میں پروجیکٹ آر ای - ایچ اے وی کا نفاذ کیا جا رہا ہے اور ہاتھیوں کے روز مرہ کے راستوں پر شہد کے چھتوں کو بنایا جا رہا ہے، تاکہ یہ فلڈ گیٹ کے طور پر کام کریں اور ہاتھیوں کے حملے کے باعث ہونے والی انسانی ہلاکتوں کو روک سکیں۔ اس کے کامیاب نتائج سامنے آئے ہیں۔
ا نہوں نے مزید کہا کہ کے وی آئی سی نے، گزشتہ مالی برس کے دوران کرناٹک کی ریاست میں ‘ہنی مشن’ پروگرام کے تحت 80 شہد پالن والوں کو 800 شہد کی مکھیوں کے باکسز، آلات اور شہد کی مکھیوں کی کالونیز تقسیم کی ہیں۔ اس کے علاوہ کے وی آئی سی نے ‘کمہار سشاکتی کرن یوجنا’ کے تحت برتن سازوں کو 100 الیکٹرک وہیلز بھی تقسیم کئے ہیں، جن کے چمڑے کی صنعت کے پروگرام کے تحت تربیت یافتہ چمڑے کی صفائی کرنے والے دستکاروں کو 201 ٹول کٹس بھی تقسیم کی گئی ہیں۔ پی ایم ای جی پی اسکیم کے تحت 5864 اکائیاں قائم کی گئی ہیں، جن کے ذریعہ 46912 افراد کو روز گار کے موقع فراہم کئے گئے اور تقریبا 157.74 کروڑ روپے کی سبسڈی دی گئی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-634
(Visitor Counter : 88